સીબીઆઇની એફઆઇઆરમાં જણાવ્યા અનુસાર સર્વે નંબર ૩,૦૦૦, ૩૦૩પ, ૩૦૪૧, ૩૦૪પની ૧રર કરનાલ અને ૧૮ મારલા જમીનનો ઉપયોગ ભારતીય સેના કરી રહી છે. વાસ્તવિકતા એ છે કે આ સર્વે નંબરની જમીન પીઓકેમાં ચાલી ગઇ હતી, પરંતુ છેલ્લાં ૧૬ વર્ષથી આ જમીનના ભાડાની રકમ સરકારી તિજોરીમાંથી ઉપાડવામાં આવી રહી હતી. એવું કહેવાય છે કે ડિફેન્સ એસ્ટેટ વિભાગના કેટલાક અધિકારીઓએ ગુનાઇત કાવતરું રચીને આ જમીન ભારતમાંં બતાવીને તેનો ઉપયોગ સેના દ્વારા થઇ રહ્યો છે એવું બતાવીને તેના માટે સરકારી તિજોરીમાંથી ભાડું ઉપાડવામાં આવતું હતું. ભાડાની આ રકમ કોઇ એક વ્યકિતને પહોંચતી હતી કે પછી એકથી વધુુ વ્યકિતઓ વહેંચી લેતી હતી તે અંગે તપાસ ચાલી રહી છે. સીબીઆઇના એક વરિષ્ઠ અધિકારીએ જણાવ્યું હતું કે આ કૌભાંડમાં લશ્કરના કેટલાક વરિષ્ઠ અધિકારીઓની પણ સંડોવણી બહાર આવી શકે છે.